Diari Oficial de la Generalitat Valenciana


Sumari del DOGV 881, del 04-08-1988 (1988/811782)

ORDRE de 16 de juny de 1988, de la Conselleria de Cultura, Educació i Ciència, per la qual es creen Extensions de Batxillerat a les localitats de Villar del Arzobispo (València) i Pinoso (Alacant).
-----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/06/16/(3)/dof/vci/html**

### Dades del document

Número de DOGV
:   881

Data del DOGV
:   04-08-1988

Secció del DOGV
:   DISPOSICIONS GENERALS

Número del document
:   1988/811782


Data del document
:   16-06-1988

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 16 de juny de 1988, de la Conselleria de Cultura, Educació i Ciència, per la qual es creen a les localitats de Villar del Arzobispo (València) i Pinoso (Alacant), extensions de Batxillerat.  
La demanda de lloes escolars de Batxillerat a les localitats de Villar del Arzobispo (València) i Pinoso (Alacant), una vegada suprimits els Centres Municipals Homologats de BUP que hi ha en aquestes, demna la creació en cada una d'un Centre Docent Públic, d'acord amb la programació establerta per a cobrir les necessitats locals dels ensenyaments de Batxillerat.  
Per tal d'atendre'n aquesta necessitat, d'escolaritzar els alumnes que opten per l'esmentat nivell educatiu, s'ha considerat convenient crear a les localitats abans consignades -una vegada extingits els Centres Municipals Homologats de Batxillerat que hi ha en cada una- les corresponents Extensions de BUP d'acord amb el Decret 177/1985, d'11 de novembre, del Consell de la Generalitat Valenciana, pel qual es regula la modalitat d'Extensions de Batxillerat.  
Per tot això, i d'acord amb les competències establertes en l'Estatut d'autonomia i les funcions i els serveis traspassats segons el Reial Decret 2093/83, de 28 de juliol (BOE del 6 d'agost) en matèria d'educació,  
ORDENE:  
Primer  
Es creen Extensions de Batxillerat a les localitats que s'indiquen a continuació, que depenen a tots els efectes acadèmics i administratius dels Instituts de Batxillerat corresponents:  
Villar del Arzobispo (València): Extensió de l'Institut de Batxillerat de Llíria, amb capacitat per a 160 llocs escolars que impartiran els ensenyaments de BUP i COU a partir del curs acadèmic 1988/89, als locals i a les instal·lacions de l'extingit Centre Municipal Homologat «Virgen de la Paz», situat al Camino de Raimundo s/n de Villar del Arzobispo, la cessió gratuïta del qual ha realitzat l'Ajuntament a favor de la Generalitat Valenciana per a impartir ensenyaments de Batxillerat.  
Pinoso (Alacant): Extensió de l'Institut de Batxillerat d'Elda, amb capacitat per a 200 llocs escolars, que impartirà els ensenyaments de BUP i COU, a partir del curs acadèmic 1988/89 a l'edifici de l'extingit Centre Municipal Homologat de Batxillerat »José Pérez Ochoa», situat a l'Avda. Constitució, 52, de Pinoso (Alacant), cedit gratuïtament per l'Ajuntament amb aquesta finalitat educativa.  
Segona  
Com a responsable de cada una de les Extensions hi haurà un professor numerari, amb categoria de Vice-director, que exercirà les funcions per delegació del Director de l'Institut de Batxillerat del qual depén la Extensió corresponent, i serà nomenat pel Director Territorial de Cultura i Educació respectiu en la forma reglamentària.  
Tercera  
La Direcció General de Règim Econòmic i de Personal farà els tràmits escaients envers la dotació de personal docent, administratiu, subaltern i de neteja i també del mobiliari i l'equipament didàctic necessari, i amb aquesta finalitat la Direcció General de Centres i Promoció Educativa formularà la corresponent proposta raonada.  
Quarta  
Correspondrà a la Direcció General de Centres i Promoció Educativa determinar i gestionar els crèdits necessaris per a la posada en funcionament i el manteniment de les Extensions de Batxillerat que es creen per la present Ordre.  
DISPOSICIO FINAL  
Aquesta Ordre entrarà en vigor el mateix dia que es publicarà en el Diari Oficial de la Generalitat Valenciana.  
València, 16 de juny de 1988.  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI